Translate the text from Welsh to English.



 
Yn fy Natganiad Ysgrifenedig ar 1 Gorffennaf fe roddais ddiweddariad i’r Aelodau ar sefyllfa ariannol y darparwr gofal preswyl, Southern Cross. Rwy’n dymuno rhoi diweddariad pellach yn awr.


Ddoe fe wnaeth Southern Cross gyhoeddiad i’r Gyfnewidfa Stoc er mwyn rhoi diweddariad ar y broses o ailstrwythuro’r cwmni. Wedi hynny, cyhoeddodd yr Awdurdod Gwasanaethau Ariannol fod ei gyfranddaliadau wedi’u hatal dros dro. Er nad yw manylion yr ailstrwythuro hwn wedi’u cwblhau eto, mae’r cwmni wedi cadarnhau bod ei holl landlordiaid wedi cyhoeddi eu bwriad i adael Southern Cross a, lle nad oeddent hwy eu hunain eisoes yn ddarparwyr cartrefi gofal, i ganfod gweithredwyr newydd ar gyfer eu cartrefi. Caiff hyn ei wneud dros y pedwar mis nesaf mewn modd trefnus, wedi’i gynllunio ac ar sail consensws, gan gynnal yr holl daliadau i’r credydwyr a throsglwyddo holl staff y cartrefi gofal gyda’u hamodau gwasanaeth cyfredol. Nid yw Southern Cross yn mynd i ddwylo’r gweinyddwyr, ac ni fydd yn cau unrhyw gartrefi yn ystod y cyfnod trosiannol. Y bwriad yw trosglwyddo’r cartrefi i’r landlordiaid a’r gweithredwyr newydd mewn modd trefnus.


Yn y trafodaethau y mae fy swyddogion wedi’u cael gyda chynrychiolwyr Southern Cross mae’r cwmni wedi ailddatgan ei addewid y bydd unrhyw newid i’w drefniadau presennol yn cael ei gyflwyno mewn modd sy’n sicrhau parhad ac ansawdd y gofal ar gyfer ei breswylwyr. Mae Southern Cross yn ysgrifennu at ei holl staff a’r awdurdodau lleol perthnasol gyda manylion y cyhoeddiad hwn.


Rwy’n sylweddoli bod hyn yn siŵr o beri gofid i breswylwyr, eu teuluoedd a staff Southern Cross. Mae’r trefniadau sy’n ymwneud ag ailstrwythuro’r cwmni yn parhau i ddatblygu wrth iddo ef a’i bartneriaid busnes gytuno ar y ffordd orau ymlaen. Rwy’n croesawu’r adroddiad cynnydd gan y cwmni ond mater iddynt hwy yw hyn, nid Llywodraeth Cymru.


Hoffwn ailddatgan mai’r hyn sydd bwysicaf i mi yw bod y cwmni, neu unrhyw ddarparwr newydd, yn cwrdd â’i ymrwymiadau i barhau i ddarparu gofal o safon uchel i breswylwyr, a chyflogi staff. Byddwn yn parhau i gael trafodaethau cyson â’r cwmni ar ei gynlluniau ailstrwythuro a’u heffaith yng Nghymru. Byddwn hefyd yn parhau i drafod gydag awdurdodau lleol a’r GIG y cynlluniau wrth gefn sydd ganddynt i’w defnyddio pe na bai’r broses ailstrwythuro hon yn llwyddo. Bydd Arolygiaeth Gofal a Gwasanaethau Cymdeithasol Cymru, fel y rheoleiddiwr, yn parhau i asesu a yw Southern Cross yn cwrdd â’i gyfrifoldebau i gynnal safon y gofal yn ei gartrefi ac, fel rhan o’i phroses gofrestru o dan Ddeddf Safonau Gofal 2000, yn asesu priodoldeb darparwyr gofal amgen. Mae Deddf y GIG a Gofal Cymunedol 1990 yn rhoi’r grym i awdurdodau lleol ymyrryd a darparu gwasanaethau gofal i unrhyw un sydd ag angen brys.







Translation:


 
My Written Statement of 1 July updated Members on the financial situation regarding the residential care provider, Southern Cross. I now wish to provide a further update.


Yesterday Southern Cross made an announcement to the Stock Exchange to provide an update on the restructuring of the company. The Financial Services Authority subsequently announced a temporary suspension of its shares. While the details of this restructuring are not yet settled, the company has confirmed that all its landlords had indicated their intention to leave Southern Cross and where they were not themselves already care home providers to find new operators for their homes. This move is being undertaken over the next four months in a managed, planned and consensual manner, with all payments to creditors being maintained and all care home staff transferring on their current terms of services. Southern Cross is not going into administration, nor is it closing any care homes during this transition period. A smooth transition of homes to landlords and new operators is intended.


In discussions my officials have had with representatives of Southern Cross the company has reaffirmed its assurances that any change in its present arrangements will be achieved in a manner that ensures continuity and quality of care for its residents. Southern Cross is writing to all their staff and relevant local authorities with details of this announcement.


I appreciate this must be unsettling for residents, their families and for Southern Cross’ staff. The developments surrounding the restructuring of the company remain fluid while it and its business partners agree how best to proceed. I welcome the progress report announced by the company but this a matter for them, not the Welsh Government.


I would reiterate that my overriding concern is to ensure that the company, or any new provider, fulfils the assurances over the continued provision of and good quality of care for residents and employment of staff. We will continue to keep in close dialogue with the company about its restructuring plans and their impact in Wales. We will also continue to engage with local government and the NHS over the contingency plans they have in place should the planned restructuring not succeed. The Care and Social Services Inspectorate Wales, in its regulatory role, will continue to assess whether Southern Cross is meeting its responsibilities in maintaining the standard of care in its homes and as part of its registration process under the Care Standards Act 2000, to assess the suitability of alternative care providers. The NHS and Community Care Act 1990 gives local authorities the powers to step in and provide care services to anyone in urgent need.